CELEX: 62012TN0219
Language: mt
Date: 2012-05-28 00:00:00
Title: Kawża T-219/12: Rikors ippreżentat fit- 28 ta’ Mejju 2012 — Saobraćajni institut CIP vs Il-Kummissjoni

28.7.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 227/24
            
         Rikors ippreżentat fit-28 ta’ Mejju 2012 — Saobraćajni institut CIP vs Il-Kummissjoni
   (Kawża T-219/12)
   2012/C 227/40
   Lingwa tal-kawża: l-Ingliż
   
      Partijiet
   
   
      Rikorrenti: Saobraćajni institut CIP d.o.o. (Belgrad, is-Serbja) (rappreżentant: A. Lojpur, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla sejħa għal offerti ppubblikata fis-27 ta’ Marzu 2012, dwar it-tħejjija tad-dokumentazzjoni teknika għall-proġett tal-modernizzazzjoni tal-linja tal-ferrovija intitolat “L-irduppjar u l-aġġornament tal-kurutur ferrovjarju Xb li hemm, it-taqsima Novi Sad (minbarra fejn jiltaqgħu l-linji tal-ferrovija)-Subotica-il-fruntiera Ungeriża”, skont ir-regoli ta’ interoperabbiltà tal-UE, AGC, AGTC u l-Ftehim SEECP (ĠU 2012/S 60-096517), li teskludi lir-rikorrenti milli tipparteċipa fiha;
            
         
               —
            
            
               tikkundanna lill-konvenuta tagħtiha danni fuq il-bażi tad-dannu pekunjarju allegat;
            
         
               —
            
            
               tordna li l-konvenuta tħallas l-ispejjeż tal-proċedura.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv isostni
               
                           —
                        
                        
                           li ma kienx hemm bażi legali li abbażi tagħha r-rikorrenti tiġi eskluża a priori milli tipparteċipa fis-sejħa għal offerti inkwistjoni peress li ma hemmx kunflitt ta’ interessi;
                        
                     
         
               (2)
            
            
               It-tieni motiv isostni
               
                           —
                        
                        
                           li l-esklużjoni mill-offerta tikser ir-Regolament IPA (1);
                        
                     
         
               (3)
            
            
               It-tielet motiv isostni
               
                           —
                        
                        
                           li l-kundizzjonijiet għall-għoti tal-kuntratt kienu illegali.
                        
                     
         
      (1)  Regolament tal-Kunsill (KE) Nru 1085/2006, tas-17 ta’ Lulju 2006, li jistabbilixxi Strument għall-Assistenza ta’ Qabel l-Adeżjoni (IPA) (ĠU L 210, p. 82)